Et hurtigt spørgsmål. Må man medbringe hund, som tilskuer, ved roskilde dyreskue? Syntes ikke at kunne læse mig til det på deres hjemmeside. På forhånd tak 
Det må man godt, men til hvis fordel?? der er SÅ mange mennesker og hundene får absolut intet ud af det.
Hmm... Jeg er "lige" begyndt at løbe, og det går faktisk rigtig fint fremad med formen - og motivationen. Men på det sidste er jeg begyndt at få ondt/blive øm i det nederste af skinnebenene under og især efter løb. Da jeg kom tilbage fra min løbetur her til aften, spurgte jeg min mand, hvordan man strækker musklerne i skinnebenene ud, da de var ømme. Hvorefter han bare kigger på mig og tørt konstaterer: "det er skinnebensbetændelse"... Hvordan slipper man lige af med det? -Og helst uden at min kondition går tilbage igen, for nu gik det jo lige så godt. Lige nu sidder jeg med is på begge skinneben. Ikke fordi, det gør SÅ ondt, men fordi jeg har læst mig til, at det skulle hjælpe. Nogen erfaringer? Jeg synes bare, det er så ØV, hvis det nu skal være en åndssvag skade, der skal sætte en stopper for mit løb! 
Uha, det kender jeg alt for godt! Smør dine skinneben med varmecreme, tigerbalsam eller andet varmende inden løbeturen, og kølende bagefter som du gør nu   Imens du har lidt kølende gele ele creme på skal du rulle med en kagerulle, vandflaske, you name it, henover betændelsesstedet for at "glatte betændelsen ud" Det gør hammer ondt!! men hjælper... Derudover er detvigtigt med GOD opvarmning, og GODE sko! (Er de tilpasset til dig, dem du løber i nu? Ellers få købt nogle, der er) Derudover skal du huske, at betændelsestilstanden kommer af overbelastning og du skal derfor give det lidt ro. Jeg gjorde selv den fejltagelse, at jeg ikke gav ro inden det blev slemt, og det udviklede sig til kronisk skinnebensbetændelse. Jeg kunne ikke ride uden smerter, sidde på hug, gå og selvfælgelig løbe osv  Jeg har fået det behandlet hos en akkupunktør og det har hjulpet! Så varmecreme, kølegele, kagerulle, gode sko og ro (ikke fuldstændigt, bare skær lidt ned på træningen). Så skulle den være der  Ps. For at holde på formen kan du jo evt. cykle, spinne, svømme ro eller andet, der ikke belaster 
Nete: Tusind tak for dit - meget brugbare - svar.  Du skriver, at jeg ikke behøver at lukke helt ned for træningen; men gælder det også løb? Altså må jeg gerne løbe, så længe jeg varme- og kuldebehandler? Eller skal jeg hellere holde mig til eks. cykling i en periode? (Og hvor lang en periode?) Det er på nuværende tidspunkt ikke decideret smerte, men mere ømhed, så jeg tror ikke, det er nødvendigt med kagerullen? Er der i øvrigt nogen, der ved, hvor mange kilometer jeg skal cykle, for at det giver det samme som ca. 4-5 km løb, sådan rent konditionsmæssigt...? I morgen tager jeg ned i Sportmaster og får lavet en løbetest og købt et par ordentlige sko! (Jeg har fået lov at hive pengene ud af vores budget   ) Lige nu løber jeg en del på asfalt - det går jo så åbenbart ikke. Så må jeg prøve, om jeg kan løbe i rabatten.
Nete har faktisk sagt, hvad der er at sige (som jeg kender til). Om du må stoppe med løbetræningen for en periode, afhænger af, hvor slemt det er. Som hun siger, kan det blive kronisk, så hold hellere igen, hvis det gør ondt. Det må gerne gøre lidt ondt i begyndelsen, når du løber, men ikke efter. Sørg for at starte blidt op, fx god opvarmning, gå tyve minutter, løb 1-2 minutter, gå ti minutter, løb 1-2 minutter, "skridt af". Gentag for eksempel i to uger og sæt langsomt og gradvist op. Jeg ved, det er irriterende for både kondition og tålmodighed, men jeg har erfaret, at det i længden er hurtigere end at lægge for hårdt ud. Så er det forfra lige pludselig. Det med skoene er også ultravigtigt, så godt du vil ordne det i morgen. Mange falder ind på foden uden at vide det, og det er den sikre vej til skinnebensbetændelse (og andre spændende skader). Held og lykke med træningen! Jeg håber, du snart slipper af med betændelsen. Den er pain in the ... /Kathrine
prøve at tage til kiropraktor og få sat dine fødder på plads... Rigtigt mange løbeskader er en følge af at anklerne er låst - eller at du afvikler forkert fordi der er låsninger i de øvrige led i foden. (Og låsningerne er ofte en følge af de elendige sko og støvler vi allesammen går med!) Dernæst SKAL dine sko være indkøbt til at passe til din løbestil - alt for mange løber i nogle elendige sko/Sko som overhovedet ikke passer til deres løbestil og det giver også mange skader. Og så er løb på asfalt NO-GO hvis man har nogen som helst problemer med sine fødder/knæ/hofter og alt derimellem... Varme/kulde er ren symptombehandling og er derfor ikke en varig løsning. At undlade at løbe vil få symptomerne til at forsvinde efter noget tid - men løser ikke problemet.
Så har jeg været i Marathon Sport på Østerbro og fået foretaget en løbetest. Og jeps - jeg knækker indad på fødderne, når jeg løber. Så jeg er nu udstyret med et par Adidas løbesko med ekstra støtte her og der. Til kr. ½ mia. Ca.  Jeg glæder mig til at prøve, om de virker. Trine: duer ikke med kiropraktor. Jeg er hyper-hypermobil, så det er no-go. Og det er selvfølgelig også grunden til, at mine ankler er "over det hele" når jeg løber. Derudover har jeg indkøbt henh.v. tigerbalsam og kølegel - og en cykelhjelm   - så nu kan den skinnebensbetændelse bare komme an!
Ud fra grum erfaring ville jeg altså lige vente med at løbetræne indtil der ikke er mere, der gør bare lidt ondt i det skinneben. Hvis det ikke er særligt slemt går det hurtigt over, men løber man videre på det mens det stadig er ømt, er det SÅ let at få det gjort helt tosset. Og sådan en gang skinnebensbetændelse kan potentielt gøre MEGET ondt (+ det er upraktisk, at forsøge at komme igennem sin hverdag, når man er henvist til at vralte i stedet for at gå). Et velmenene råd, hold en lille pause - det tager et godt stykke tid at miste sin kondi, men til gengæld tager det ikke ret lang tid at tvangsindlægge sig selv til 3 mdr. pause, fordi man ignorerede smerten